laion/Wikipedia-Exotic huggingface dataset:
Henn Pai

Henn Pai (29. mail 1937 – 2. juuni 2021) oli eesti laulja (bariton) ja laulupedagoog. Henn Pai on õppinud klassikalist laulu Tartu Muusikakoolis Rudolf Jõksi klassis ja lõpetanud selle 1960. aastal. Ta jätkas õpinguid Tallinna Konservatooriumis Aleksander Arderi käe all ja lõpetas kooli 1965. aastal. Pai oli aastatel 1961–1965 Eesti Televisiooni ja Raadio segakoori laulja ning 1965. aastal sai temast Tartu Vanemuise teatri ooperi- ja operetisolist; ta astus üles rohkem kui 40 ooperis. Elu hilisemal perioodil õpetas ta juba ise klassikalist laulu Tartu muusikakoolis. Scarpia – Puccini „Tosca“ Krahv Ungern – Ernesaksa „Tormide rand“ Rigoletto – Verdi „Rigoletto“ Olav – Aava „Vikerlased“ Crown – Gershwini „Porgy ja Bess“ Onegin – Tšaikovski „Jevgeni Onegin“ Danilo – Lehari „Lõbus lesk“ Figaro – Rossini „Sevilla habemeajaja“ Meelis – V. Kapi „Lembitu“ Henn Pail oli abielust Lea Stella Paiga kolm poega, neist noorim on eesti teatritegelane Meelis Pai. Elleri-kooli klassikalise laulu eriala Aleksander Arder Muusika.ee Eesti muusika biograafiline leksikon. Tallinn: Valgus, 1990 lk. 174 Foto. Pai, Henn Onegini rollis ooperis "Jevgeni Onegin" RAT-s Vanemuine Võrumaa Muuseum “Sevilla habemeajaja” 1983 Rahvusarhiiv
Vahekäik (male)

Vahekäik on males taktikaline operatsioon, mille korral mängija teeb enne ootuspärase käigu sooritamist (enamasti eelmisel käigul mängija malendi löönud vastase malendi löömine) teise käigu, mis loob ähvarduse, millele vastane peab kohe reageerima. Kui vahekäik on tuli, nimetatakse seda ka vahetuleks.
Rafinha (sündinud 1993)

Rafael Alcántara do Nascimento (sündinud 12. veebruaril 1993 São Paulos) on Brasiilia jalgpallur, kes mängib poolkaitsjana Katari kõrgliigaklubis klubis Al-Arabi. Ka tema vend Thiago Alcántara, kes mängib Liverpoolis, on jalgpallur. Rafinha kuulus meeskonda, mis võitis 2014–15 hooajal nii La Liga, Copa del Rey kui ka Meistrite Liiga. Ta lõi värava 2015. aasta UEFA Superkarikas, kui Barcelona võitis Sevillat lisaajal 5:4. 26. veebruaril 2017 lõi Rafinha mängu esimese värava Hispaania kõrgliiga võõrsil kohtumises Madridi Atléticoga, Barcelona võitis 2:1. 2017–18 hooaja jaanuaris andis Barcelona Rafinha laenuks Itaalia kõrgliiga klubisse Inter Milan. Barcelona La Liga: 2014–15, 2015–16, 2018–19 Copa del Rey: 2014–15, 2015–16, 2016–17 Hispaania superkarikas: 2016, 2019 UEFA Meistrite Liiga: 2014–15 Euroopa superkarikas: 2015 Jalgpalliklubide maailmameistrivõistlused: 2015 Paris Saint-Germain Coupe de France: 2020–21 Brasiilia U-23 koondis Olümpiamängud: 2016 "Rafael Alcántara do Nascimento". FC Barcelona. Vaadatud 15. september 2017. "Messi murdis Atletico südame". Soccernet. 26. veebruar 2017. Vaadatud 27. veebruar 2017.
Loo staadion

Loo staadion on Harju maakonnas Jõelähtme vallas Loo alevikus asuv spordirajatis (staadion). Staadioni kompleksi kuulub 333 m pikkune tartaankattega ringrada, kaugushüppe- ja kuulitõukepaik, kunstmurukattega jalgpalliväljak (Loo kunstmuruväljak) ja korvpalli- ning võrkpalliväljakud. Staadioni omanik on Jõelähtme Vallavalitsus ja seda haldab OÜ Jõelähtme Varahaldus. Loo staadion Eesti spordiregistris (vaadatud 04.03.2016) Loo staadion Eesti spordiregistris Loo kunstmuruväljakust OÜ Jõelähtme Varahalduse kodulehel
Rakvere kunstmurustaadion

Rakvere kunstmurustaadion on Rakveres aadressil Võidu tänav 67 asuv kunstmuruga staadion. Staadion kompleksi kuulub jalgpalliväljak (104 x 68 m), 8-rajaline 110 m pikkune jooksurada, kaugushüppe- ja teivashüppepaigad, samuti korvpalli- ja võrkpalliväljakud. Väljaku omanik on Rakvere Linnavalitsus ja haldaja Rakvere Spordikeskus. Jalgpalliväljakut kasutab Rakvere JK Tarvas koduväljakuna talveperioodil; muidu kasutab jalgpalliklubi Rakvere linnastaadionit. Rakvere linnastaadion Rakvere kunstmurustaadion Eesti spordiregistris (vaadatud 03.03.2016) Rakvere kunstmurustaadion Eesti spordiregistris
Diktofon

Diktofon (lad dicto dikteerin’ + phone ’heli, hääl’) on kõne salvestamise ja taasesitamise seade. Kasutatakse küsitluste, vestluste, esinemiste ja loengute salvestamiseks, et neid hiljem kuulata ja tarbe korral tekstiks muuta (seega asendab diktofonisalvestus omaaegset stenograafiat). Esialgu (alates 1950. aastatest) toimus analoogsignaali magnetiline salvestamine väikese (mini- või mikroformaadis) kompaktkasseti lindile (samal põhimõttel kui kassettmagnetofonis), kusjuures lindi kiirus oli 2,38 või 1,19 cm/s. Üleminek digitaalsele salvestusele toimus 1990. aastate keskel. Nendes diktofonides on andmekandjaks sisemine välkmälukiip või vahetatav mälukaart. Mõnel mudelil on diktofon digikaameraga kokku ehitatud. Siis saab lisaks kõnele salvestada ka fotosid. Kõneandmete levinud tihendusstandard on DSS (Digital Speech Standard) ja selle edasiarendus DSS Pro. Kui 1-minutine kõne vajab kadudeta pakkimise vormingus salvestusmahtu kuni 1300 kB, siis DSS-i korral normaalsalvestuse (SP) korral 102 kB ja kauamängimise režiimis (LP) 47 kB. Nutitelefoni diktofonirakendus võib kasutada MP3-pakkimist. Diktofonil on võimalik valida mitu salvestusrežiimi vastavalt salvestuskestuse ja helikvaliteedi vahekorrale: LP – kõige pikem salvestusaeg (nt mälumahu 64 MB korral kuni 22 tundi), helisagedusala kuni 3000 Hz; SP – normaalkiirus, kuni 5000 Hz; HQ – eriti puhta heliga, kuni 12 000 Hz; SHQ – stereorežiim, kuni 15 000 Hz. Sagedusala alumine piir jääb eri mudelitel vahemikku 100–300 Hz. Diktofonide omadusi ja võimalusi: sisemine mono- või stereomikrofon võib olla müra redutseeriva toimega; välismikrofoni ühendamise võimalus; sisseehitatud valjuhääldi; häälega sisselülitamise funktsioon VCVA (Variable Control Voice Actuator) – salvestamine käivitub kõne alustamisel, kõnepauside ajaks salvestamine peatub; märgistamine – kõneüksuse jaotamine märgiste (siltide) abil nummerdatud osadeks nende kiireks ülesleidmiseks (peale kuulamise ka ümbertõstmiseks, uuesti salvestamiseks, osaliseks või täielikuks kustutamiseks); märgiseid võib panna nii salvestamisel kui läbikuulamisel; võimalus rakendada dünaamikakompressiooni (ahendada audiosignaali dünaamikaulatust) kõne arusaadavuse parandamiseks; taimer salvestamiseks etteantud ajavahemikus; kõne muundamine tekstiks (arvuti vahendusel) kõnetuvastustarkvara (nt Voice Pro 12) abil. Tänapäeval täidab diktofoni ülesandeid mobiiltelefon opsüsteemile vastava rakenduse abil. Magnetofon Lembit Abo. Koduelektroonika käsiraamat. Tallinn, 2007. 352 lk
Pärnu kunstmuruväljak

Pärnus asub kaks kunstmuruväljakut: Pärnu Mai kunstmuruväljak Pärnu Rehepapi kunstmuruväljak
Salme staadion

Salme staadion (Eesti spordiregistris Salme jalgpalliväljak) on Saare maakonnas Saaremaa vallas Salme aleviku lähedal Viiasel asuv normaalmõõtmetega jalgpalliväljak. Väljaku omanik ja haldaja oli Salme Vallavalitsus. Väljak on FC Kuressaare II koduväljak. Salme jalgpalliväljak Eesti spordiregistris (vaadatud 04.03.2016) Salme jalgpalliväljak Eesti spordiregistris
Zylks

Zylks on asula USA-s Louisiana osariigis Caddo vallas Shreveporti-Bossier City linnastus. Zylksi lähedal on Louisiana kõige põhjapoolsem punkt. Kõrgus merepinnast on umbes 64 m. Elanike arv on umbes 1200. Sihtnumber on 71069. Kaardid ja kliimagraafikud Topograafiline kaart
Narva linnamüür

Narva linnamüür oli Narva linna ümber ehitatud ja tänapäevaks mittesäilinud linnamüür. Narva linnamüür ehitati Liivimaa ordu ajal 14. sajandi lõpus. Kunstiajaloolase Kaur Alttoa arvates polnud algselt linnamüür linna ümber tervikuna, oletatavasti puudus see looduslikult hästi kaitstud idaküljel. Linnamüüri pikkus oli umbes üks kilomeeter, paksus oli kuni kaks meetrit ja ülemises osas olid kaitsekäigud ja laskeavad. Narva Hermanni linnuse (2,60 ha) ja linna (14,60) ringmüüriga ümbritsetud pindala oli 17,20 hektarit. Narva linnamüüris oli neli väravat: Viru värav läänes, Karjavärav põhjas, jõesadamasse viiv Vana värav idas ja Vee- ehk Väikevärav kagus. Väravad olid üle löödud raudplaatidega, nende ees olid tõstesillad. Linnamüüri kindlustasid vähemalt seitse torni, mille nimed pole teada. Nad asetsesid müüride perimeetril ja paiknesid peamiselt väravate juures. Müüri ümbritses vallikraav. Ordu aja lõpu poole linnamüüri täiendati eesväravatega. Keskaegsed müüritornid kohandati suurtükitornideks ehk rondeelideks ja võeti kasutusele suurtükkide tarbeks. Hiljem ehitati need ümber. Kaks rondeeli on tänapäevani linnuse läänehoovi nurkades säilinud. 1558 vallutasid Liivimaa ordult Narva linna venelased, neilt 1581 aga omakorda rootslased, kes tulistasid linnamüüri sisse kahe päeva jooksul suured augud. Pärast Narva vallutamist alustati Rootsi kuninga Johan III käsul uuendustöid, mille käigus tugevdati olemasolevaid kindlustusi. Linnamüüri nurkadesse ehitati keskaegsete tornide asemel mullaga täidetud tornid ehk basteid. 17. sajandi alguses kindlustati linnamüüri mullavallidega. 1582. aastal alustati väravate kohale bastionide ehitamist. Väravavaheline keskaegne linnamüür jäeti kurtiinvalli, mis ühendas kindluse kaht bastioni ühendav tagasiastuv sirge peavallilõiguna, tugimüüriks. 1777. aastal anti korraldus Narva linnamüüri jäänuste lammutamiseks. Keskaegsest Narvast - linnast ja müürist Valner Krinal, EESTI MAJANDUSAJALUGU. Õppevahend majandusteaduskonna I kursuse üliõpilastele. TARTU ÜLIKOOL, TARTU 1992. lk 46 "Narva bastionid". Originaali arhiivikoopia seisuga 9. märts 2016. Vaadatud 19. märtsil 2016. Jevgeni Kaljundi. "Uusaegsed kindlustused". // "Narva". Eesti arhitektuur 3. Harjumaa. Järvamaa. Raplamaa. Lääne-Virumaa. Ida-Virumaa. Üldtoimetaja Villem Raam. Valgus. Tallinn 1997. Lk 181 Jevgeni Kaljundi. "Keskaegsed kindlustused". // "Narva". Eesti arhitektuur 3. Harjumaa. Järvamaa. Raplamaa. Lääne-Virumaa. Ida-Virumaa. Üldtoimetaja Villem Raam. Valgus. Tallinn 1997. Lk 181 Narva kindlus Jevgeni Kaljundi. "Keskaegsed kindlustused". // "Narva". Eesti arhitektuur 3. Harjumaa. Järvamaa. Raplamaa. Lääne-Virumaa. Ida-Virumaa. Üldtoimetaja Villem Raam. Valgus. Tallinn 1997. Lk 181 Jevgeni Kaljundi. "Uusaegsed kindlustused". // "Narva". Eesti arhitektuur 3. Harjumaa. Järvamaa. Raplamaa. Lääne-Virumaa. Ida-Virumaa. Üldtoimetaja Villem Raam. Valgus. Tallinn 1997. Lk 181–183
Storrs McCall

Ronald Storrs McCall oli Kanada filosoof (1930 – 2021). Ta sai 1964 doktorikraadi Oxfordi Ülikoolist. McCall on tegelnud ruumi ja aja filosoofia, konneksiivse loogika, mõõtmise ja mittelokaalsuse probleemidega kvantmehaanikas ning kaalutlemise, otsuse, vaba tahte ja valiku probleemidega ning aritmeetika kooskõlalisuse ja aegruumi hargnemisega. Aristotle's Modal Syllogisms, Amsterdam 1963. Polish Logic, 1920-1939 (toim), Oxford 1967. Objective Time Flow. – Philosophy of Science, 1976, lk 367–372. A Model of the Universe, Oxford 1994. An Insoluble Problem. – Analysis, 2010, lk 647–648. The Supervenience of Truth: Freewill and Omniscience. – Analysis, 2011, 71, lk 501–506. MCCALL, Storrs. encyclopedia.com In Celebration of Storrs McCall November 5, 1933 - November 7, 2021 Sissekanne McGilli ülikooli lehel
Hageri–Kodila–Kuusiku tee

Hageri–Kodila–Kuusiku tee (registrinumbriga 20101) on kõrvalmaantee Kohila ja Rapla vallas. Tee pikkus on 21,94 km. Tee saab alguse Kernu–Kohila teelt Hageri asulas ja lõppeb Kuusiku asulas. Tee kulgeb näiteks läbi Rabivere ja Kodila asula. Kodila juures läheb tee sillana üle Kodila jõe. Maanteeamet (vaadatud 04.03.2016)
Silla–Jädivere tee

Silla–Jädivere tee (registrinumbriga 16155) on kõrvalmaantee Märjamaa ja Lääne-Nigula vallas. Tee pikkus on 30,047 km. Tee saab alguse Tallinna–Pärnu–Ikla maanteelt Jädivere asulast ja lõppeb Risti–Virtsu–Kuivastu–Kuressaare maanteega ristumisel Silla külas. Tee kulgeb näiteks läbi Kivi-Vigala ja Vana-Vigala asula. Maanteeamet (vaadatud 04.03.2016)
Paeküla – Vana-Vigala tee

Paeküla – Vana-Vigala tee (registrinumbriga 20184) on kõrvalmaantee Märjamaa vallas. Tee pikkus on 12,69 km. Tee saab alguse Märjamaa–Konuvere teelt Paeküla asulast ja lõppeb Vana-Vigala asulas. Tee keskosas voolab selle kõrval Kasari jõgi. Maanteeamet (vaadatud 04.03.2016)
Kapu–Rakke–Paasvere tee

Kapu–Rakke–Paasvere tee (registrinumbriga 15124) on kõrvalmaantee Järva ja Lääne-Viru maakonnas. Tee pikkus on 41,37 km. Tee saab alguse Tartu–Jõgeva–Aravete maanteelt Kapu küla lähedalt ja lõppeb Rakvere–Luige maanteega ristumisel Paasvere külas. Tee kulgeb näiteks läbi Rakke, Laekvere, Simuna asula. Rakke asulat läbi tee Friedrich Robert Faehlmanni tee (üks Rakke tänavaid) nime all. Tee ületab sillana mitut jõge: näiteks Preedi jõge. Maanteeamet (vaadatud 04.03.2016)
Milvi Pärnamägi

Milvi Pärnamägi (14. juuli 1931 – 15. mai 1998) oli eesti tekstiilikunstnik. Pärnamägi lõpetas Tartu kunstikooli 1960. aastal ja Tallinna Kunstiülikooli (ERKI) 1966. aastal tekstiilikunstnikuna. 1965–1986 töötas ettevõttes Punane Koit kunstnikuna. Alates 1986. aastast oli vabakutseline kunstnik. Milvi Pärnamägi alustas loometeed mitmesugustes tehnikates dekoratiivsete kangastega (batika, maal). Alates 1971. aastast lõi kunstnik peamiselt põimetehniks suuremõõtmelisi vaipu. Esimesed vaibad köitsid pilku erksate värvidega, kompositsiooni jõulisuse, dünaamilisuse ja ruumilise efektiga. 1970. aastate lõpus muutus vaipade värvilahendus vaoshoitumaks, kompositsioon abstraktsemaks. 1980. aastatel lõi kunstnik monumentaalseid ja selge rütmikaga vaipu ("Avarused", 1981; "Hommik", 1986). 1990. aastate vaibad oli aga uus lehekülg kunstniku loomingus, möödunud aastate dünaamilisuse, jõulise värvi- ja vormimängu delikaatne ja kammerlik meenutus, millele on antud uudselt mõjuv dekoratiivne, oma lihtsuses väärikas ja suurejooneline lahendus ("7 tähte", 1993; "Õis", 1994). Isikunäitused toimusid Kunstihoone salongis (1969), Kiek in de Kökis (1981), Viljandi kultuurihoones (1995), ta osales ülevaatenäitustel nii Eestis kui ka välismaal.
Tuukri põik

‹ Kaart ajutiselt peidetud (?) › Tuukri põik on tänav Tallinnas Kesklinna linnaosas Sadama asumis. Tänav ühendab Tuukri tänavat Karu tänava lõpuga. Tänav on umbes 70 m pikk. Tänav sai praeguse nime 27. juunil 1950. Enne 1923. aastat oli tänav Hollandi tänava osa. Aastast 1923 oli see iseseisev tänav, mille nimi oli esialgu Hollandi põik. Tallinna tänavad linnaosade kaupa. KNAB, vaadatud 04.03.2016. Tallinna tänavanimed. KNAB. Kohanimeandmebaas (vaadatud 04.03.2016)
Metsavahi tee

Metsavahi tee on tänav Tallinnas Pirita linnaosas Kloostrimetsa ja Pirita asumis. Tänav algab Merivälja teelt ja lõppeb Kloostrimetsa teega ristudes. Tänav sai nime 14. veebruaril 1958 ja nimetati Metsavahi teeks seepärast, et tollal viis tee Pirita metsavahi elamu juurde Aadressil Metsavahi tee 19 asub Pirita Majandusgümnaasium. Kooli juurdeehitises tegutseb ka Pirita raamatukogu. Aadressil Metsavahi 51a on Pirita sõjavangide kalmistu. Metsavahi põik http://www.eki.ee/knab/tallinn3.htm (vaadatud 04.03.2016) http://www.eki.ee/knab/tallinn1.htm Aleksander Kivi. Tallinna tänavad. Tallinn: Valgus, 1972. Lk. 77
Paljassaare tee

Paljassaare tee on tänav Tallinnas Põhja-Tallinna linnaosas Karjamaa ja Paljassaare asumis, valdavalt Paljassaare poolsaarel. Tänav algab Tööstuse ja Sitsi tänava ristumiskohast ja lõppeb umbtänavana Paljassaare poolsaare Katariina kai juures. Tänava nimi on kasutusel 1938. aastast ja nime ajendiks oli seotus Paljassaare poolsaarega. http://www.eki.ee/knab/tallinn3.htm (vaadatud 04.03.2016) Kohanimeandmebaas (vaadatud 04.03.2016) Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 286.
Paplite puiestee

‹ Kaart ajutiselt peidetud (?) › Paplite puiestee on tänav Tallinnas Nõmme linnaosas Laagri asumis. Tänav saab alguse Tammede puiestee lähedalt ja lõppeb Pajude puiesteega ristudes. Tänav sai nime 4. septembril 1970. Tallinna tänavad linnaosade kaupa. KNAB, vaadatud 04.03.2016. Tallinna tänavanimed. KNAB. Kohanimeandmebaas (vaadatud 04.03.2016)
Fortuna bastion

Fortuna bastion ("Fortuna" ladina keeles tähendab "Õnn") on Narva linnakindlustuse täiendamisel 1683–1704 ehitatud Rootsi riigitegelase ja sõjaväeinseneri Erik Dahlbergi projekti järgi bastion. Narva bastionid Üldine informatsioon Narva bastionidest[alaline kõdulink] Narva bastionid
Triumphi bastion

Triumphi bastion (ladina keeles triumphus 'hiilgav võit') on Rootsi riigitegelase ja sõjaväeinseneri Erik Dahlbergi projekti järgi Narva linnakindlustuse täiendamisel aastatel 1683–1704 ehitatud bastion. Bastionist lõuna pool asus Peeter I värav, mis ehitati 1822. aastal ja mille järgi on nime saanud Peetri plats. Narva bastionid Üldine informatsioon Narva bastionidest[alaline kõdulink] Narva bastionid
Noorelt õpitud

"Noorelt õpitud" on Eesti 1991. aasta mängufilm. Filmi režissöör on Jüri Sillart. Filmi tootis Tallinnfilm. Film oli kavandatud filmitriloogia teine film (esimene on "Äratus" (1989)); kolmas film jäi tegemata. Film räägib 1950. aastate keskpaigas ühe Eesti kooli abiturientide ja õpetaja vahel tekkinud tülist, mis läheb nii kaugele, et kohale kutsutakse võimuorganid. Sulev Luik – Klorofüll Tõnu Kark – Võmm Erki Veling – Jüri Tiina Vilu – Riina Ülle Kaljuste – Taimi Gaute Kivistik – Jaan Anne Paluver – Direktriss Maria Klenskaja – Uurija Andreas Kangur – Andreas Kaie Mihkelson – Jüri ema Ain Lutsepp – Riina isa Noorelt õpitud Eesti filmi andmebaasis (vaadatud 04.03.2016). https://web.archive.org/web/20160304144633/http://dk.timefor.tv/i/114591351278000-mangufilm-noorelt-opitud-eesti-1992 (vaadatud 04.03.2016). Noorelt õpitud Eesti filmi andmebaasis
Vabana sündinud (täpsustus)

"Vabana sündinud" (inglise Born Free) võib tähendada mitut asja "Vabana sündinud" ("Born Free") on Joy Adamsoni romaan (1960) "Vabana sündinud" (inglise "Born Free") on James Hilli film (1966) "Vabana sündinud" ("Born Free") on USA telesari
Mombasa

Mombasa (suahiili keeles ka Mvita) on linn Keenias, Mombasa maakonna halduskeskus. Kuni märtsini 2013 oli Mombasa Rannikuprovintsi halduskeskus. Linn asub India ookeanis Keenia ranniku lähedal oleval Mombasa saarel. Linna asutasid 11. sajandil araabia kaupmehed. Vasco da Gama külastas linna esimese eurooplasena 1498. aastal ja 1500. aastal portugallased vallutasid Mombasa. Mombasa on tähtis sadamalinn.
Tallinna Pauluse kogudus

E.E.L.K. Tallinna Pauluse kogudus oli luterlik kogudus Tallinnas. Kogudus registreeriti 25. septembril 1905. Kogudus kasutas Tallinna Rootsi-Mihkli kirikut ja Tallinna Püha Vaimu kirikut. Kogudus proovis mitu korda oma kirikut (Tallinna Pauluse kirik) ehitada, ent see jäigi ehitamata. 1917. aastal eraldati Pauluse kogudusele Politseiaia Torupilli asumi poolsest osast kunagise Mardimäe juures maa-ala, kuhu kavandatud kirik pidi kandma nime Tallinna Vabaduskirik . 20. sajandi algul püüti kirikut ehitada soome arhitekti Armas Lindgreni projekti järgi Villem Reimani ja Kunderi tänava nurgale ja 1930. aastatel Edgar Johan Kuusiku projekti järgi. Kogudus lõpetas tegevus 1945. 1906 Aleksander Kapp 1907–1908 Johan Keerig 1908–1927 Aleksander Mäevälja 1932–1944 Rein Uhke 1938–1939 Georg-Voldemar Klaus Tallinna Pauluse koguduse liikmeid: Andres Larka, Gustav Pihlakas Jaak Juske, Jaak Juskega kadunud Eestit avastamas: lugu Tallinna Pauluse kirikust ja selle asemele kerkinud hotellist, forte.delfi.ee, 21.01.2018 Pauluse kogudus saab krundi, Postimees (1886-1944), nr. 299, 3 november 1926 https://web.archive.org/web/20160303164322/http://www.sirp.ee/archive/1998/24.07.98/Kunst/kunst1-2.html (vaadatud 04.03.2016) https://web.archive.org/web/20160304154510/http://kes-kus.ee/tallinna-vanad-eeslinnad/ (vaadatud 04.03.2016)
Majonees

Majonees on külm kaste, mille tegemiseks on kasutatud taimeõli, munarebu või muna pulbrit, piimapulbrit ja mitmesuguseid maitseaineid nagu sinepipulber, suhkur, pipar.
Vabana sündinud

Teiste tähenduste kohta vaata lehekülge Vabana sündinud (täpsustus). "Vabana sündinud" (Born Free, 1960) on loodusteadlase Joy Adamsoni autobiograafiline 1960. aastal ilmunud romaan. Autor kirjeldab teoses koos abikaasa George Adamsoniga Keenia looduses töötades kogetut. Läbiva liinina jälgitakse lõvipoeg Elsa elu: arengut ja toimetulekut Aafrika looduses. 1960. aastatel oli teos menuk, 1966. aastal valmis selle põhjal samanimeline film, mis võitis Oscari ja oli esmalinastusaastal maailmas üks populaarsemaid filme. "Most popular star for third time." Times [London, England] 31 Dec. 1966: 5. The Times Digital Archive. Web. 16 Sept. 2013.
Vabana sündinud (film)

"Vabana sündinud" (inglise "Born Free") on 1966. aastal valminud Suurbritannia mängufilm. Linateos tugineb Joy Adamsoni 1960. aastal ilmunud samanimelisele raamatule. Film oli esmalinastusaastal maailmas üks populaarsemaid. Filmi stsenarist oli pseudonüümi Gerald L. C. Copley all Hollywoodi musta nimekirja kuulunud Lester Cole. Oscar (1967) Parim helitöötlus: John Barry Parim filmilaul ("Born Free"): John Barry ja Don Black Kuldgloobus (1967) Parim draamafilm (nominatsioon) Parim draamafilmi naisnäitleja: Virginia McKenna (nominatsioon) Parim laul ("Born Free"): John Barry ja Don Black (nominatsioon) Foottit, Claire. Kenya: Remembering the Born Free author three decades on at Joy's Camp in Shaba National Reserve. The Daily Mail, 11. aprill 2010. Vaadatud 4.03.2016 (inglise). "Most popular star for third time." Times [London, England] 31 Dec. 1966: 5. The Times Digital Archive. Web. 16 Sept. 2013. Vabana sündinud andmekogus IMDb (inglise)
Selma Irmak

Selma Irmak (sündinud 8. märtsil 1971 Kızıltepes) on kurdi rahvusest Türgi poliitik (Rahvaste Demokraatlik Partei). Ta on aastatel 2014–2018 Türgi Suure Rahvuskogu liige. Ta sündis aastal 1971 Kızıltepes (asub Mardini provintsis).
Magnetiline inklinatsioon

Magnetiline inklinatsioon ehk inklinatsioon (lad inclinatio – kallutamine, kaldu) on Maa magnetvälja jõujoonte ja rõhttasandi vaheline nurk, võib olla vahemikus +90 kuni –90 nurgakraadi. Punkte, kus inklinatsioon on +90° või –90°, nimetatakse Maa magnetpoolusteks. Kesk-Euroopa laiusel on magnetiline inklinatsioon 66,5°. ENE, Tallinn, Kirjastus Valgus 1988, lk.641
Vedu puhkpilliorkester

Puhkpillimängust ja mängijatest Vedul ja Väägveres 1888.aastal oli Vedu vallas näitemäng eesmärgiga koguda raha kohalikule koolile mänguriistade muretsemiseks. 1889. aastal tervitas Liivi kuberneri Vedu pasunakoor. 1913. aastal esines Vesneris Haava koolimajas Vedu pasunakoor. 1930. aastatel töötas puhkpilliorkester Vedu koolimaja juures. Kooli juhataja oli Juku Roonurm ja orkestrit juhatas Georg Meos Soekülast. 1940. aastate teisel poolel orkestri tegevus vaibus, kuna orkestri juht ja paljud mängijad Soekülast arreteeriti või küüditati Venemaale. Edasine võimalus Vedu meestel puhkpilli mängida avanes Väägvere orkestris. Vedu meestest on kõige kauem Vedu ja Väägvere orkestrites mänginud Arnold Laas. Kornetimängijana on ta esinenud kahel üldlaulupeol ja Tartu laulupidudel.
Cantus planus

Cantus planus ehk 'lihtne laul' (inglise keeles plainsong, prantsuse keeles plain-chant) on muusikas mitmetähenduslik termin, mis sõltuvalt kontekstist võib tähendada: tavalist, lihtsalt lauldavat kirikulaulu vastandina keerukale polüfooniale; gregoriuse koraali; cantus firmus't; lihtsat ühepikkustes helivältustes laulmist vastandina rütmiliselt keerukale cantus figuratus'ele cantus traditionalis't, st keskaegset kirikulaulu vastandina 16.-17. sajandil muudetud ja lühendatud lauludele. Algne cantus planus on monofooniline, saateta, vaba rütmiga meloodia, mida lauldi lääne kiriku liturgias.
Cantus figuratus

Cantus figuratus, ka cantus figuralis ja cantus figurativus, on muusikas alates 15. sajandist rütmiliselt diferentseeritud kiiretes helivältustes vokaalpartii, mis vastandus pikkades helivältustes kulgevale cantus planus'ele. Kuna ka cantus figuratus'e ülesmärkimiseks kasutati mensuraalnoodikirja, asendas see termin varasema termini cantus mensuratus.
Vähimudel

Vähimudel ehk vähi jäljendaja on inimese vähi sarnane katseobjekt, mille peal enne kliinilisi katsetusi testitakse vähiravimi kandidaate. Levinumad vähimudelite tüübid on hiiremudel, mille puhul laborihiirel on tekitatud vähk geenide muundamise või vähikoe siirdamise teel, ja inimeselt võetud vähirakkude kogum, mida kasvatatakse laboris rakuliinina. Püütakse välja töötada vähimudeleid, mis on võimalikult sarnased ühe või teise inimese vähivormiga. Tartu bioinformaatikute abil loodud hiiremudel aitab leida paremaid rinnavähi ravimeid, ERR (vaadatud 4.3.2016).